**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa § 281 - 288 zákona č. 513/1991 Zb. Obchodného zákonníka****v znení neskorších predpisov** |

 **I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina
Obchodný register : Okresný súd Žilina, Oddiel: Sro, Vložka číslo: 3510/L

Zastúpený: Ing. Ján Barienčík, PhD., konateľ

IČO: 36 007 099
IČ DPH:                     SK 2020447583

DIČ: 2020447583

IBAN: SK1909000000005035044524

SWIFT: GIBASKBX

Kontaktná osoba:       Mgr. Viera Blanárová, oddelenie verejného obstarávania
Tel:                             +421 415660168
E-mail:                        viera.blanarova@dpmz.sk

 Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

 (ďalej len „vyhlasovateľ")

**vyhlasuje obchodnú verejnú súťaž (ďalej len „súťaž") na predkladanie návrhov na uzatvorenie zmluvy, ktorej predmetom je:**

**„Nákup a dodávka olejov“**

**II. Vymedzenie predmetu požadovaného záväzku - predmet súťaže**

Predmetom súťaže je nákup motorových a hydraulických olejov a ich následné dodanie na príslušné prevádzky vyhlasovateľa súťaže, ktoré sa nachádzajú v meste Žilina.

Spoločný slovník obstarávania (kód CPV):

**09211100-2 Motorové oleje**

**09211600-7 Oleje na použitie v hydraulických systémoch a na iné účely**

**09211400-5 Prevodové oleje**

Zoznam obstarávaných olejov, množstvá ich spotreby (resp. plánované odberové množstvá) sú uvedené v „Prehľadovej tabuľke“ Opisu a špecifikácie predmetu tejto výzvy. Uvedené množstvá majú orientačný, resp. informatívny charakter a môžu sa v minimálnom rozsahu líšiť od skutočne objednávaných množstiev tovarov v priebehu platnosti Rámcovej dohody.

Predmet súťaže je rozdelený na dve skupiny (1. skupina: motorové oleje, 2. skupina: hydraulické a prevodové oleje) a v rámci príslušnej skupiny sú definované podskupiny: 1a , 1b, 1c; resp. 2a, 2b, 2c.

Na účely tejto súťaže platí, že navrhovateľ môže predložiť do súťaže návrh Rámcovej dohody na ktorúkoľvek podskupinu alebo aj na všetky podskupiny olejov, ktoré sú predmetom súťaže.

Vyhlasovateľ súťaže bude na základe stanoveného kritéria vyhodnocovať každú podskupinu samostatne, pričom platí, že na konkrétnu podskupinu olejov bude uzavretá Rámcová dohoda iba s jedným úspešným navrhovateľom, ktorý ponúkol za konkrétnu podskupinu najnižšiu cenu (bližšie viď bod VI. Výzvy: Kritéria vyhodnotenia návrhov predložených do súťaže).

Predpokladaná hodnota predmetu súťaže spolu (prepočítané na plánované odberové množstvá/12 mesiacov): 10 916,5000 € bez DPH, v tom:

* Za podskupinu 1.a = 4 335,0000 € bez DPH
* Za podskupinu 1.b =   900,0000 € bez DPH
* Za podskupinu 1.c = 2 456,5000 € bez DPH
* Za podskupinu 2.a = 236,0000 € bez DPH
* Za podskupinu 2.b = 1 960,0000 € bez DPH
* Za podskupinu 2.c = 1 029,0000 € bez DPH

**Typauzavretejazmluvy:**

Rámcová dohoda na obdobie 12 mesiacov uzavretá podľa § 409 zákona č. 513/1991 Zb. (Obchodný zákonník v znení neskorších predpisov). Po jej uzatvorení bude vyhlasovateľ objednávať tovar (olej príslušnej podskupiny) od úspešného navrhovateľa, a to formou čiastkových elektronických objednávok za ceny dohodnuté v Rámcovej dohode.

**Miesto a termín dodania tovaru:**

Žilina (pracovisko Kvačalova ul., resp. pracovisko Košická ul.). Miesto dodania bude vždy spresnené v príslušnej objednávke. Vyhlasovateľ požaduje od úspešného navrhovateľa dodať objednaný tovar do 3 pracovných dní od potvrdenia prijatej objednávky e-mailom. Objednávka bude vystavená a odoslaná v pracovných dňoch (pondelok až piatok, od 06:00 hod. do 14:00 hod.). Elektronické potvrdenie objednávky od predávajúceho sa vyžaduje najneskôr v priebehu nasledujúceho pracovného dňa odo dňa doručenia objednávky predávajúcemu. Deň potvrdenia objednávky sa nezapočítava do lehoty dodania, ktorá je uvedená vyššie.

Financovanie predmetu súťaže a použitý postup obstarávania:

Obstarávaný predmet súťaže bude financovaný z vlastných finančných prostriedkov obstarávateľa, t.j. vyhlasovateľa súťaže (verejný obstarávateľ neposkytne obstarávateľovi finančné prostriedky na dodanie predmetu tohto obstarávania).

Vzhľadom na výšku predpokladanej hodnoty súťaže resp. zákazky, toto obstarávanie nie je nadlimitnou zákazkou v zmysle zákona 343/2015 Z. z. (viď aktuálny finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie v zmysle interných predpisov postupom obchodnej verejnej súťaže podľa § 281 – 288 zákona č. 513/1991 Zb. (Obchodný zákonník v znení neskorších predpisov).

Táto Výzva aj s prílohami je zverejnená v deň vyhlásenia súťaže na webovom sídle vyhlasovateľa: <http://www.dpmz.sk/obchodne-verejne-sutaze/>

**Opis a špecifikácia obstarávaných motorových, hydraulických a prevodových olejov, ktoré sú predmetom vyhlásenej súťaže:**

A: Prehľadová tabuľka predmetu súťaže:

|  |  |  |  |  |
| --- | --- | --- | --- | --- |
| 1. MOTOROVÉ OLEJE | 1a) | Syntetický motorový olej 5w30 pre dieselové motory EURO 6 (ďalej podľa podrobného opisu predmetu súťaže vo výzve, 1a) v časti B1) | Predpokladaná spotreba v za 12 mesiacov750 L | Požadované balenie vyhlasovateľom200 L sud |
| 1b) | Syntetický motorový olej 10W40 pre dieselové motory EURO 3 (ďalej podľa podrobného opisu predmetu súťaže vo výzve, 1b) v časti B1) | Predpokladaná spotreba v za 12 mesiacov400 L | Požadované balenie vyhlasovateľom:200 L sud |
| 1c) | Syntetický motorový olej 15W40 pre dieselové motory EURO 6 (ďalej podľa podrobného opisu predmetu súťaže vo výzve, 1c) v časti B1) | Predpokladaná spotreba v za 12 mesiacov850 L | Požadované balenie vyhlasovateľom:200 L sud |
| 2. HYDRAULICKÉA PREVODOVÉOLEJE | 2a) | Hydraulický olej (ďalej podľa podrobného opisu predmetu súťaže vo výzve, 2a) v časti B2) | Predpokladaná spotreba v za 12 mesiacov80 L | Požadované balenie vyhlasovateľom:Vhodný obal s objemom 40 L  |
| 2b) | Prevodový olej (ďalej podľa podrobného opisu predmetu súťaže vo výzve, 2b) v časti B2) | Predpokladaná spotreba v za 12 mesiacov70 L | Požadované balenie vyhlasovateľom:vhodný obal s objemom 20 L  |
| 2c) | Prevodový olej do nápravy (ďalej podľa podrobného opisu predmetu súťaže vo výzve, 2c, v časti B2) | Predpokladaná spotreba v za 12 mesiacov150 L | Požadované balenie vyhlasovateľom:vhodný obal s objemom 20 L |

B: Podrobný opis predmetu súťaže:

B1 MOTOROVÉ OLEJE

**1a) Syntetický motorový olej 5W30 pre dieselové motory EURO 6,**

**pre typ vozidiel Iveco Bus URBANWAY 12 Hybrid**

***Poznámka: ku dňu vyhlásenia výzvy na vozidlá plynie záručná doba.***

**TECHNICKÁ ŠPECIFIKÁCIA OLEJA:**

* **Zodpovedá norme:**

Zodpovedá norme podľa výkonového stupňa pre daný typ motora podľa výkonnostnej triedy a musí spĺňať špecifikáciu ACEA E6 na syntetickej báze, IVECO Standard 18-1804 TLS E6, URANIA FE LS C.T.R. N°I720.I12, TBN≥13.

**- Charakteristika:**

-má spĺňať parametre hustoty pri 15 Celziových stupňoch v kg/m3: od 855 do 870;

-má spĺňať parametre viskozitného indexu od 159 do 172;

-má spĺňať parametre kinematickej viskozity pri 100 ° C: od 10,5 mm2/s do 12,5 mm2;

-má spĺňať parametre bodu vzplanutia v OK pri menej ako 200°C

**- Ostatné požadované vlastnosti:**

-má byť ekonomickým mazivom, zabezpečujúcim znižovanie nákladov na spotrebu paliva;

-má byť ekologickým mazivom, teda šetrným k životnému prostrediu;

-má mať dobré disperzné, antioxidačné a antikorozívne vlastnosti;

-má mať výbornú výkonnostnú úroveň;

-má obsahovať moderné aditíva.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Predpokladaná spotreba počas platnosti Rámcovej dohody (na 12 mesiacov):**

750 litrov

**Požadovaný objem balenia a balenie:**

-sudy o objeme cca 200 litrov, ktoré sú certifikované pre cestnú, železničnú, leteckú a námornú prepravu.

**Použitie u vyhlasovateľa súťaže (obstarávateľa):**

-autobusy MHD s motormi IVECO Tector 7.

**Informácia o doteraz používanom motorovom oleji:**

V súčasnosti je používaný produkt podľa označenia IVECO Standard 18-1804 TLS E6 SAE 5W-30 URANIA FE LS 5W30 (C.T.R. N° I720.I12)\*,ktorý je pre vozidlá v záruke odporúčaný výrobcom.

Navrhovateľ v návrhu ekvivalentného oleja je povinný ponúknuť olej s rovnakou špecifikáciou, požadovanou vo výzve, pričom limitné hodnoty, ktoré je potrebné dodržať sú:

- viskozita pri 100 ° C: od 10,5 mm2/s do 12,5 mm2;

- síranový popol <1%

- T.A.N. ≤ 5 mg KOH/g

- T.B.N. ≥ 13 mg KOH/g

**1b) Syntetický motorový olej 10W40 pre dieselové motory EURO 3**

**pre typ vozidiel Karosa**

**TECHNICKÁ ŠPECIFIKÁCIA OLEJA:**

* **Zodpovedá norme:**

Zodpovedá norme podľa výkonového stupňa pre daný typ motora podľa výkonnostnej triedy a spĺňa špecifikáciu ACEA E9, IVECO Standard 18-1804 TLS E6, URANIA LD9 C.T.R.N°I109.L12.

**- Charakteristika:**

-má spĺňať parametre hustoty pri 15 Celziových stupňoch v kg/m3: od 860 do 880;

-má spĺňať parametre viskozitného indexu od 140 do 158;

-má spĺňať parametre kinematickej viskozity pri 100 Celziových stupňoch: od 12,9 mm2/s do 13,1 mm2

-má spĺňať parametre bodu vzplanutia v OK od 220 do 240 Celziových stupňov.

**- Ostatné požadované vlastnosti**:

-má byť motorovým olejom s aditívami pre moderné dieselové motory nepreplňované a preplňované;

-má byť ekologickým mazivom, teda šetrným k životnému prostrediu;

-má umožňovať jednoduché studené štarty;

-má mať výborné protioderové a detergentné vlastnosti;

-má mať výbornú prevádzkovú spoľahlivosť;

-má mať dobré disperzné, antioxidačné a antikorozívne vlastnosti;

-má byť ekonomickým mazivom, teda zabezpečujúcim znižovanie nákladov na spotrebu paliva;

-má mať výbornú výkonnostnú úroveň;

-má byť vhodný pre dlhé intervaly výmeny oleja a maximálne namáhanie.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Predpokladaná spotreba počas platnosti Rámcovej dohody (na 12 mesiacov):**

400 litrov

**Požadovaný objem balenia a balenie:**

-sudy o objeme cca 200 litrov, certifikované pre cestnú, železničnú, leteckú a námornú prepravu.

**Použitie u vyhlasovateľa súťaže (obstarávateľa):**

-autobusy MHD s motormi IVECO Cursor 8.

**Informácia o doteraz používanom motorovom oleji:**

V súčasnosti je obstarávateľom používaný výrobok podľa označenia IVECO Standard 18 – 1804 třída TLS E9 Total Rubia TIR 8600 10W-40.\*

Navrhovateľ v návrhu ekvivalentného oleja je povinný ponúknuť olej s rovnakou špecifikáciou, požadovanou vo výzve, pričom limitné hodnoty, ktoré je potrebné dodržať sú:

- viskozita pri 100 ° C: 13 mm2/s

- síranový popol <1,9%

- T.B.N. ≥ 16 mg KOH/g

**1c) Syntetický motorový olej 15W40 pre dieselové motory EURO 6**

**pre typ vozidiel SOLARIS URBINO 12.**

***Poznámka: ku dňu vyhlásenia výzvy na vozidlá plynie záručná doba.***

**TECHNICKÁ ŠPECIFIKÁCIA OLEJA:**

* **Zodpovedá norme:**

Zodpovedá norme podľa typu motora: ACEA E7/E9; API: CI-4, CJ-4/SN,

**- Charakteristika:**

-má spĺňať parametre hustoty pri 15 °C v kg/m3: od 870 do 885;

-má spĺňať parametre viskozitného indexu od 132 do 138;

-má spĺňať parametre kinematickej viskozity pri 100°C: od 14,5 mm2/s do 15,0 mm2;

-má spĺňať parametre bodu vzplanutia v OK pri od 225°C do 240°C

**- Ostatné požadované vlastnosti:**

-motorový olej má umožňovať vyšší mazací výkon pre moderné motory, ktoré sú vybavené zariadením na zníženie emisií;

-má byť nízkoemisným mazivom, spĺňajúci požiadavky najnovších emisných noriem;

-má byť mazivom, ktoré výborne chráni pred opotrebením motora súvisiacim s tvorbou sadzí a tým dokáže predĺžiť životnosť motora;

-má byť vhodným pre motory, ktoré sú vybavené systémami ošetrenia výfukových plynov: recirkulácia, selektívna katalytická redukcia, filtre pevných častíc.

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Predpokladaná spotreba počas platnosti Rámcovej dohody (na 12 mesiacov):**

850 litrov

**Požadovaný objem balenia a balenie:**

-sudy o objeme cca 200 litrov, ktoré sú certifikované pre cestnú, železničnú, leteckú a námornú prepravu.

**Použitie u vyhlasovateľa súťaže (obstarávateľa):**

-autobusy MHD s motormi Cummins.

**Informácia o doteraz používanom motorovom oleji:**

V súčasnosti je obstarávateľom používaný výrobok Valvoline Premium Blue TM 8100 15W-40\*, ktorý je pre vozidlá v záruke odporúčaný výrobcom**.**

Výrobok Valvoline Premium Blue uvádza aj dokumentácia k vozidlám Solaris, ktoré obstarávateľ/vyhlasovateľ súťaže prevádzkuje ako autobusy MHD.

Navrhovateľ v návrhu ekvivalentného oleja je povinný ponúknuť olej s rovnakou špecifikáciou, požadovanou vo výzve, pričom limitné hodnoty, ktoré je potrebné dodržať sú:

- viskozita pri 100 ° C: 14,8 mm2/s

- síranový popol <2,00%

- T.B.N. ≥ 10,2 mg KOH/g

B2 HYDRAULICKÉ a PREVODOVÉ OLEJE

**2a) Hydraulický olej**

**pre hydraulický okruh riadenia vozidiel SOLARIS URBINO 12 a Iveco Bus URBANWAY 12 Hybrid.**

***Poznámka: ku dňu vyhlásenia výzvy na vozidlá plynie záručná doba***

**TECHNICKÁ ŠPECIFIKÁCIA OLEJA:**

**- Požiadavky na použitie:**

- pre všetky typy hydraulických systémov prevádzkovaných pri vysokých tlakoch a pri vysokých teplotách;

- pre hydraulické systémy s extrémnymi teplotnými zmenami v prevádzke pri externých podmienkach.

**- Charakteristika:**

-má spĺňať parametre hustoty pri 15°C v kg/m3 od 850 do 865;

-má spĺňať parametre kinetickej viskozity pri 100°C v mm2/s: od 7,1 mm2/s do 7,6 mm2/s;

-má spĺňať parametre viskozitného indexu v od 180 do 193;

-má spĺňať bod vzplanutia v OK v Celziových stupňoch od +210°C do +225°C

**- Ostatné požadované vlastnosti:**

-stabilné vlastnosti aj pri nízkych teplotách;

-má zabezpečovať spoľahlivú prevádzku hydraulických systémov v priebehu celého ročného obdobia;

-má mať výbornú šmykovú stabilitu;

-má mať vynikajúcu tepelnú stabilitu zabraňujúcu tvorbe usadenín i pri vysokých teplotách;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

-má mať vysokú hydrolitickú stabilitu, ktorá zabraňuje zaneseniu filtrov;

-má mať dobrú filtrovateľnosť i v prítomnosti vody a veľmi nízky bod tuhnutia;

-má mať dobrú protipenovú a odvzdušňovaciu schopnosť bez použitia kremíka.

* **Zodpovedá norme:**

ATF Dexron III

IVECO Standard 18-1807 AG3/I

TUTELATRANSMISSION ATF 90 C.T.R. N°I1001.A14

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Predpokladaná spotreba počas platnosti Rámcovej dohody (na 12 mesiacov):**

80 litrov

**Požadovaný objem balenia a balenie:** Obal o objeme 40 L s podmienkou dodržania požadovaných technických kvalitatívnych parametrov dodávaného produktu.

**Použitie u vyhlasovateľa súťaže (obstarávateľa):**

-autobusy MHD Iveco Hybrid, Solaris

**Informácia o doteraz používanom hydraulickom oleji:**

V súčasnosti je u obstarávateľa používaný tovar TUTELA TRANSMISSION ATF 90\* , ktorý je pre vozidlá v záruke odporúčaný výrobcom.

Ide o originálne náplne podľa špecifikácie ECA a Iveco Standardu, ako aj kvalitatívnych požiadaviek a špecifikácie výrobcu Solaris.

Navrhovateľ v návrhu ekvivalentného oleja je povinný ponúknuť olej s rovnakou špecifikáciou, požadovanou vo výzve, pričom limitné hodnoty, ktoré je potrebné dodržať sú:

- viskozita pri 100 ° C: 7,5 mm2/s

**2b) Prevodový olej**

**pre prevodovky trakčných motorov vozidiel SOLARIS URBINO 12 a Iveco Bus URBANWAY 12 Hybrid.**

***Poznámka: ku dňu vyhlásenia výzvy na vozidlá plynie záručná doba***

**TECHNICKÁ ŠPECIFIKÁCIA OLEJA:**

**- Požiadavky na použitie:**

-pre všetky typy prevodových systémov prevádzkovaných pri vysokých tlakoch a pri vysokých teplotách;

-pre prevodové systémy s extrémnymi teplotnými zmenami v prevádzke pri externých podmienkach.

**- Charakteristiky:**

-má spĺňať parametre hustoty pri 15 Celziových stupňov v kg/m3 od 845 do 855;

-má spĺňať parametre kinetickej viskozity pri 100 Celziových stupňoch v mm2/s od 7,1 do 7,5; ?

-má spĺňať parametre viskozitného indexu v od 180 do 180;?

-má spĺňať bod vzplanutia v OK v Celziových stupňoch od +220 do +240.

**- Ostatné požadované vlastnosti:**

-stabilné vlastnosti aj pri nízkych teplotách;

-má zabezpečovať spoľahlivú prevádzku hydraulických systémov v priebehu celého ročného obdobia;

-má mať výbornú šmykovú stabilitu;

-má mať vynikajúcu tepelnú stabilitu zabraňujúcu tvorbe usadenín i pri vysokých teplotách;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

-má mať vysokú hydrolitickú stabilitu, ktorá zabraňuje zaneseniu filtrov;

-má mať dobrú filtrovateľnosť i v prítomnosti vody a veľmi nízky bod tuhnutia;

-má mať dobrú protipenovú a odvzdušňovaciu schopnosť bez použitia kremíka.

* **Zodpovedá norme:**

ATF Dexron III

IVECO Standard 18-1807 AG3/IV

TUTELATRANSMISSION ATF 6K C.T.R. N°I806.D08

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Predpokladaná spotreba počas platnosti Rámcovej dohody (na 12 mesiacov):**

70 litrov

**Požadovaný objem balenia a balenie:** Obal o objeme 20 L s podmienkou dodržania požadovaných technických kvalitatívnych parametrov dodávaného produktu.

**Použitie u vyhlasovateľa súťaže (obstarávateľa):**

-autobusy MHD Iveco Hybrid,

**Informácia o doteraz používanom hydraulickom prevodovom oleji:**

V súčasnosti je u obstarávateľa používaný výrobok TUTELA TRANSMISSION ATF 6K\* ktorý je pre vozidlá v záruke odporúčaný výrobcom.

Ide o originálne náplne podľa špecifikácie ECA a Iveco Standardu, ako aj kvalitatívnych požiadaviek a špecifikácie výrobcu Solaris.

Navrhovateľ v návrhu ekvivalentného oleja je povinný ponúknuť olej s rovnakou špecifikáciou, požadovanou vo výzve, pričom limitné hodnoty, ktoré je potrebné dodržať sú:

- viskozita pri 100 ° C: 7,3 mm2/s

**2c) Prevodový olej do nápravy**

**pre TYP ZF AV – 133/80 vozidiel SOLARIS URBINO 12 a Iveco Bus URBANWAY 12 Hybrid.**

***Poznámka: ku dňu vyhlásenia výzvy na vozidlá plynie záručná doba.***

**TECHNICKÁ ŠPECIFIKÁCIA OLEJA:**

**- Požiadavky na použitie:**

-pre všetky typy prevodových systémov prevádzkovaných pri vysokých tlakoch a pri vysokých teplotách;

-pre prevodové systémy s extrémnymi teplotnými zmenami v prevádzke pri externých podmienkach.

**- Charakteristiky:**

-má spĺňať parametre hustoty pri 15 Celziových stupňov v kg/m3 od 850 do 900;

-má spĺňať parametre kinetickej viskozity pri 100 Celziových stupňoch v mm2/s: od 14,1 mm2/do 14,7 mm2/

-má spĺňať parametre viskozitného indexu v od 90 do 110

-má spĺňať bod vzplanutia v OK v Celziových stupňoch od +190 do +210.

**- Ostatné požadované vlastnosti:**

-stabilné vlastnosti aj pri nízkych teplotách;

-má zabezpečovať spoľahlivú prevádzku hydraulických systémov v priebehu celého ročného obdobia;

-má mať výbornú šmykovú stabilitu;

-má mať vynikajúcu tepelnú stabilitu zabraňujúcu tvorbe usadenín i pri vysokých teplotách;

-má mať dobrú oxidačnú stabilitu zaisťujúcu dlhú životnosť;

-má mať vysokú protioderovú ochranu a vynikajúcu antikorozívnu ochranu;

-má mať vysokú hydrolitickú stabilitu, ktorá zabraňuje zaneseniu filtrov;

-má mať dobrú filtrovateľnosť i v prítomnosti vody a veľmi nízky bod tuhnutia;

-má mať dobrú protipenovú a odvzdušňovaciu schopnosť bez použitia kremíka.

* **Zodpovedá norme:**

ZF TE.ML 12E

IVECO Standard 18-1805 RAM 1/A C.T.R.N°I718.B08

TUTELATRANSMISSION ATF 6K C.T.R. N°I806.D08

*Technická špecifikácia a všetky fyzikálne a chemické vlastnosti dodávaného tovaru (produktu) musia spĺňať funkčné, prevádzkové a technické požiadavky a kvalitatívne parametre v zmysle STN a EN.*

**Predpokladaná spotreba počas platnosti Rámcovej dohody (na 12 mesiacov):**

150 litrov

**Požadovaný objem balenia a balenie:** obal o objeme 20 L s podmienkou dodržania požadovaných technických kvalitatívnych parametrov dodávaného produktu.

**Použitie u vyhlasovateľa súťaže (obstarávateľa):**

-autobusy MHD Iveco Hybrid,

**Informácia o doteraz používanom hydraulickom oleji do nápravy:**

V súčasnosti je u obstarávateľa používaný) výrobok TUTELA TRANSMISSION ATF W90/LA\* ktorý je pre vozidlá v záruke odporúčaný výrobcom.

Ide o originálne náplne podľa špecifikácie ECA a Iveco Standardu, ako aj kvalitatívnych požiadaviek a špecifikácie výrobcu Solaris.

Navrhovateľ v návrhu ekvivalentného oleja je povinný ponúknuť olej s rovnakou špecifikáciou, požadovanou vo výzve, pričom limitné hodnoty, ktoré je potrebné dodržať sú:

- viskozita pri 100 ° C: 14,5 mm2/s

***Poznámka k indexu \****

*Vyhlasovateľ označil druhy motorových a hydraulických olejov indexom \*.*

*Uvedený tovar (týka sa podskupín tovarov 1a.,1c.,2a., 2b., 2c.) sa u obstarávateľa/vyhlasovateľa súťaže používa v nových vozidlách v záruke, pri ktorých sa v dokumentácii k novým dodaným vozidlám uvádza používanie konkrétnej značky oleja, je limitované obdobím plynutia záručnej doby na tieto vozidlá. Podľa vyjadrenia dodávateľa Iveco Slovakia, s.ro. pre vozidlá obstarávateľa zn. IVECO je potrebné bezvýhradne dodržať predpísané štandardy, aby nedošlo k limitovaniu záruky vozidla. Podľa vyjadrenia SOLARIS SLOVAKIA, s.r.o., ako zástupcu výrobcu vozidiel značky Solaris platí pre vozidlá v záruke povinnosť používania motorového a hydraulického oleja podľa kvalitatívnych požiadaviek a špecifikácie výrobcu vozidiel; používanie iných olejov je v rozpore so záručnými podmienkami a môže mať za následok, v prípade poškodenia, stratu záruky.*

**III. Podmienky dodania - Obchodno-zmluvné podmienky**

Vyhlasovateľ súťaže uvádza obchodno-zmluvné podmienky vo forme návrhu Rámcovej dohody. Rámcová dohoda bude uzavretá podľa § 409 a nasl. zákona č. 513/1991 Zb. (Obchodný zákonník v znení neskorších predpisov).

Navrhovateľ vypracuje a predkladá tento návrh Rámcovej dohody, potvrdený štatutárnym orgánom navrhovateľa v súlade s dokladom o oprávnení podnikať, resp. osobou oprávnenou navrhovateľom konať v mene navrhovateľa. Obchodno-zmluvné podmienky a ustanovenia, ktoré vyhlasovateľ uvádza v návrhu Rámcovej dohody, sú záväzné a navrhovateľ je povinný ich použiť vo svojom predkladanom návrhu Rámcovej dohody, pričom nie je povolené ich meniť. Viac k tomuto bodu nájdete vo výzve v časti IV. Obsah návrhu, v bode 7.

**Návrh Rámcovej dohody**

**č. .../2020**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov**

Zmluvné strany

**Predávajúci:** (vyplniť identifikačné údaje, kontaktnú emailovú adresu a telefónne číslo)

 (ďalej len ako „**Predávajúci**“)

a

**Kupujúci:**

 **Dopravný podnik mesta Žiliny s.r.o.**

 sídlo: Kvačalova 2, 01140 Žilina

 IČO: 36 007 099

DIČ: 2020447583

IČ DPH: SK2020447583

 v mene koná **Ing. Ján Barienčík, PhD.**, konateľ

 bankové spojenie: Slovenská sporiteľňa, a.s.

 IBAN SK1909000000005035044524

 Kontaktná emailová adresa a telefónne číslo: dpmz@dpmz.sk, tel. 041/5660148

 (ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

1. Táto Rámcová dohoda (ďalej aj ako „dohoda“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Kupujúci ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Kupujúceho. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom obchodnej verejnej súťaže podľa vyššie cit. Obchodného zákonníka, ktorej predmetom bol nákup a dodávka motorových, hydraulických a prevodových olejov.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet dohody**

1. Predávajúci sa touto Rámcovou dohodou zaväzuje dodávať Kupujúcemu na základe jeho čiastkových objednávok požadovaný tovar (ďalej aj ako „predmet kúpy“) – v rozsahu, kvalite a na požadované miesto dodania.

Jedná sa o nasledovný tovar:

Motorové oleje

(tu doplní Predávajúci obchodné názvy jednotlivých motorových olejov)

Hydraulický olej

(tu doplní Predávajúci obchodný názov hydraulického oleja)

Prevodové oleje

(tu doplní Predávajúci obchodný názov jednotlivých prevodových olejov)

Technické špecifikácie predmetu kúpy sú uvedené v technických resp. materiálových , resp. produktových listoch jednotlivých tovarov, ktoré Predávajúci predložil v listinnej forme v rámci svojho návrhu do obchodnej verejnej súťaže, pričom tieto technické špecifikácie predmetu kúpy vyhovujú požiadavkám Kupujúceho uvedené vo Výzve na súťaž.

Kupujúci uvádza predpokladané odberové množstvá tovarov v Prílohe č. 1 tejto dohody. Kupujúci sa nezaväzuje uvedené predpokladané odberové množstvá odobrať a skutočne odobraté množstvo tovarov sa môže líšiť smerom nahor, resp. nadol od predpokladaného odberového množstva.

1. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.

**Článok 3**

**Termín a miesto plnenia**

1. Predávajúci sa zaväzuje dodať objednaný predmet kúpy do 3 pracovných dní od potvrdenia prijatej objednávky e-mailom. Kupujúci objednávku vystaví a odošle Predávajúcemu v pracovných dňoch (pondelok až piatok, od 06:00 hod. do 14:00 hod.). Predávajúci je povinný elektronicky (e-mailom) potvrdiť prijatie objednávky Kupujúcemu najneskôr v priebehu nasledujúceho pracovného dňa odo dňa odoslania/doručenia objednávky Predávajúcemu.

Deň potvrdenia objednávky Predávajúcim sa nezapočítava do lehoty dodania, ktorá je uvedená vyššie.

Vo veci vybavovania objednávok je kontaktnou osobou na strane Kupujúceho (p. Matúš Mravec, tel. č. 041/5660114, mob.: 0905 720 749, e-mail: matus.mravec@dpmz.sk), resp. iná poverená zodpovedná osoba oddelenia nákupu.

Kontaktnou osobou na strane Predávajúceho vo veci prijímania objednávok je (doplniť meno a priezvisko, tel. č., mob.; e-mail).

1. Miestom dodania predmetu kúpy je Dopravný podnik mesta Žiliny s.r.o., Kvačalova 2, 011 40 Žilina, prípadne pracovisko Kupujúceho, ktoré sídli na adrese Košická ul. č. 2, Žilina. Miesto dodania tovaru bude vždy uvedené v čiastkovej objednávke.
2. Predávajúci zabezpečí dodávku, dopravu a vykládku do miesta plnenia určeného v čl. 3 ods. 2 tejto dohody a to v pracovných dňoch (pondelok až piatok, od 06:00 hod. do 14:00 hod.).
3. Predávajúci sa zaväzuje oznámiť Kupujúcemu termín dodania predmetu kúpy do miesta plnenia najneskôr jeden pracovný deň pred jeho uskutočnením, a to e-mailom na adresu Kupujúceho.

Pre miesto plnenia Kvačalova 2, Žilina : Ing. Pavel Mojžiš, pavel.mojzis@dpmz.sk, t.č. 0905435791,

Pre miesto plnenia Košická 2, Žilina: Ing. Marek Tylka, PhD., marek.tylka@dpmz.sk, t.č. 0917456848.

**Článok 4**

**Kúpna cena a platobné podmienky**

1. Kúpna cena predmetu kúpy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
2. Jednotkové ceny predmetu kúpy uvedené v Prílohe č. 1 tejto dohody zahŕňajú všetky náklady Predávajúceho potrebné k dodaniu predmetu kúpy (vrátane dopravných nákladov a obalov) a sú platné 12 mesiacov odo dňa nadobudnutia účinnosti Rámcovej dohody.
3. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
4. Kupujúci sa zaväzuje uhradiť Predávajúcemu kúpnu cenu formou bezhotovostného platobného styku na účet Predávajúceho, č. účtu (doplní Predávajúci) ............................, vedený v  (doplní Predávajúci)........................ na základe faktúry vystavenej Predávajúcim.
5. Predávajúcemu vznikne právo na vystavenie faktúry dňom riadneho a včasného dodania predmetu kúpy podľa tejto Rámcovej dohody. Predmet kúpy bude dodaný Kupujúcemu spolu s faktúrou a dodacím listom.
6. Splatnosť faktúry je 14 dní odo dňa jej doručenia Kupujúcemu. Faktúry budú Kupujúcemu doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Predávajúceho.
7. Predávajúcim predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto Rámcovej dohody (z evidencie zmlúv u Kupujúceho). V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto Rámcovej dohody, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.

Kupujúci je platiteľom dane z pridanej hodnoty (DPH). Predávajúci je/nie je\* (\*nehodiace sa odstráni Predávajúci) platiteľom dane z pridanej hodnoty (DPH).

**Článok 5**

**Podmienky dodania**

1. Predávajúci dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným všeobecným normám, STN a všeobecne záväzným predpisom.
2. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia v dohodnutom termíne a množstve podľa objednávky Kupujúceho.

1. Predávajúci pri dodaní predmetu kúpy odovzdá predmet kúpy poverenému zástupcovi Kupujúceho podľa čl. 3 ods. 4 tejto dohody. Poverený zástupca Kupujúceho sa zaväzuje potvrdiť prevzatie predmetu kúpy na dodacom liste.
2. Subdodávatelia nie sú účastníkmi tohto záväzkového vzťahu a z tejto dohody im nevznikajú žiadne práva a povinnosti. Za dodanie predmetu kúpy podľa tejto dohody v celom rozsahu zodpovedá Predávajúci.
3. Dopravu tovaru v určených obaloch na miesto dodania zabezpečuje Predávajúci.
4. Pri dodaní nesprávneho tovaru je možnosť tovar obratom vrátiť Predávajúcemu a zameniť ho za požadovaný. Dopravné náklady hradí Predávajúci.
5. Predmet kúpy bude dodaný v baleniach podľa Prílohy č. 1 tejto dohody.
6. Predávajúci zodpovedá za to, že obaly, v ktorých bude predmet kúpy dodaný Kupujúcemu, budú spĺňať všetky náležitosti a požiadavky, ktoré ukladá platná legislatíva Slovenskej republiky na tieto obaly, v ktorých sa prepravujú motorové, hydraulické a prevodové oleje.
7. Predávajúci a Kupujúci sa zaväzujú, že pri dodaní predmetu kúpy a pri manipulácii s ním v mieste dodania budú postupovať tak, aby nedošlo k ohrozeniu života a zdravia obslužného personálu a aby sa zabránilo kontaminácii životného prostredia.
8. Obaly, v ktorých bude Kupujúcemu dodaný predmet dohody, nesmú byť na svojom povrchu znečistené od motorových resp. hydraulických olejov a musia byť riadne označené, o aký druh tovaru sa jedná, objem dodaného tovaru a ostatné náležitosti podľa platnej legislatívy Slovenskej republiky, ak sa vyžadujú.
9. Predávajúci sa zaväzuje, že dodaný predmet kúpy spĺňa bezpečnostné a technické normy, ktoré sú uvedené v technickom/materiálovom/produktovom liste, viažucom sa ku konkrétnemu tovaru. Technický/materiálový/produktový list ku každému tovaru, ktorý bude predmetom uzavretej Rámcovej dohody, predloží predávajúci iba pri prvej dodávke. Pri opakovaných dodávkach predávajúci priloží technický/materiálový/produktový list iba v prípade, ak došlo k zmene parametrov (v opise výzvy).

**Článok 6**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho písomného odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim.

**Článok 7**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu dodá predmet kúpy v súlade s príslušnou dokumentáciou predloženou ako súčasť návrhu v obchodnej verejnej súťaži (pod ktorou sa rozumejú technické, resp. materiálové, resp. produktové listy dodávaných tovarov) v množstve, kvalite, jednotkovej cene a v baleniach podľa objednávky vystavenej Kupujúcim na základe tejto dohody.
2. Predávajúci sa zaväzuje, že na dodanom predmete kúpy nie sú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
3. Predávajúci sa zaväzuje, že predmet kúpy v čase odovzdania Kupujúcemu má a počas záručnej doby bude mať vlastnosti stanovené technickými parametrami a spĺňa všetky požadované parametre, uvedené v technických, resp. materiálových listoch, resp. produktových listoch v k jednotlivým tovarom podľa Prílohy č. 1 tejto dohody.
4. Záručná doba na predmet kúpy je stanovená na 2 roky a začína plynúť odo dňa jeho písomného prevzatia Kupujúcim.
5. Záruka sa nevzťahuje na vady spôsobené Kupujúcim, jeho neodbornou manipuláciou v rozpore s návodom na obsluhu resp. návodom na používanie, nedodržaním záväzného postupu inštalácie, skladovaním predmetu kúpy v nevhodných podmienkach, prípadne násilným a neoprávneným zásahom do predmetu kúpy.
6. Predávajúci sa zaväzuje, že počas záručnej doby bezplatne (vrátane dopravy a dodania a v určených obaloch) odstráni vady predmetu kúpy, ktoré neboli zapríčinené konaním Kupujúceho.

Odstránenie vady na predmete kúpy začne Predávajúci riešiť neodkladne po písomnom nahlásení vady Kupujúcim a to najneskôr do 72 hodín od nahlásenia vady. Nahlásiť vadu možno písomne e-mailom na adresu Predávajúceho, uvedenú v časti Zmluvné strany tejto dohody. Každú zmenu kontaktnej e-mailovej adresy je Predávajúci povinný ohlásiť Kupujúcemu najneskôr v deň nasledujúci po vykonaní zmeny.

1. Odstránením vád podľa predchádzajúceho odseku sa rozumie napr. aj výmena vadného predmetu kúpy za iný, ktorý spĺňa všetky špecifikácie a kvalitatívne ukazovatele definované v technickom, resp. materiálovom, resp. produktovom liste konkrétneho tovaru podľa Prílohy č. 1 tejto dohody.
2. Pri zodpovednosti za vady sa Zmluvné strany budú podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.
3. Zmluvné strany sa budú riadiť ustanoveniami § 429 a nasl. Obchodného zákonníka, ktoré upravujú záruku na akosť.

**Článok 8**

**Zmluvné pokuty**

1. V prípade omeškania Predávajúceho s dodaním predmetu kúpy v dohodnutom termíne podľa čl. 3 zmluvy je Kupujúci oprávnený uplatniť si nárok na úrok z omeškania vo výške 0,05 % z ceny nedodaného predmetu kúpy za každý deň omeškania.
2. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.
3. V prípade neodstránenia vady predmetu kúpy Predávajúcim v dohodnutom termíne v záručnej dobe je kupujúci oprávnený uplatniť si zmluvnú pokutu vo výške 100,- € za každý aj začatý deň omeškania až do odstránenia vady predmetu kúpy.
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy ani nezaniká nárok Kupujúceho na náhradu škody.

**Článok 9**

**Skončenie dohody**

1. Táto Rámcová dohoda sa uzatvára na dobu určitú, t.j. na obdobie 12 mesiacov a môže sa skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. písomnou dohodou Zmluvných strán,
3. odstúpením od Rámcovej dohody ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou.
4. Pri podstatnom porušení zmluvných povinností môže oprávnená Zmluvná strana písomne odstúpiť od zmluvy a požadovať od povinnej Zmluvnej strany v súlade so všeobecne záväznými právnymi predpismi náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy o viac ako 30 dní, dodanie predmetu kúpy, ktorý nebude spĺňať požadovanú kvalitu, rozsah alebo podmienky špecifikované v čl. 2 ods. 1 tejto zmluvy a zo strany Kupujúceho omeškanie s úhradou riadne vystavenej faktúry o viac ako 30 dní po lehote splatnosti.
5. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.
6. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a zmluvnými stranami neovplyvniteľných prekážok vrátane dopravy predmetu kúpy na miesto dodania predmetu kúpy. V prípade, že takéto okolnosti budú brániť v plnení povinností podľa zmluvy Predávajúcemu alebo Kupujúcemu, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy primerane o dobu, po ktorú tieto okolnosti nastali.

**Článok 10**

**Záverečné ustanovenia**

1. Táto Rámcová dohoda sa môže meniť len vzájomne odsúhlasenými písomnými dodatkami.
2. Táto Rámcová dohoda nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto Rámcovej dohody a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto Rámcovej dohody, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto Rámcová dohoda bola vyhotovená v 4 obsahovo rovnakých vyhotoveniach s platnosťou originálu, z ktorých Predávajúci preberá dve vyhotovenia a Kupujúci preberá dve vyhotovenia.
7. Zmluvné strany vyhlasujú, že túto Rámcovú dohodu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

Prílohy:

Príloha č. 1 – Tabuľka: Motorové, hydraulické a prevodové oleje

V ............., dňa ......................... V Žiline dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Ing. Ján Barienčík, PhD.

 konateľ

**IV. Obsah návrhu**

Navrhovateľ je povinný predložiť návrh Rámcovej dohody a nasledovné dokumenty:

**1)Identifikačné údaje navrhovateľa** (navrhovateľ predkladá vyplnenú **Prílohu č. 3** tejto Výzvy).

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

**2)Vyplnená Príloha č. 2 Výzvy –** navrhovateľ vyplní požadované údaje v Oceňovacej tabuľke, ktorá je súčasťou tejto Výzvy a to za príslušnú podskupinu olejov. Údaje o cene/cenách, ktoré budú uvedené tabuľke nesmú byť v rozpore s údajmi o cenách, ktoré uvedie navrhovateľ v textovej časti návrhu Rámcovej dohody. Zmeny v predloženom návrhu po uplynutí lehoty na predkladanie návrhov nie sú možné, pokiaľ sa nejedná o odstránenie zrejmých chýb v písaní a počítaní (§ 53 Zákona č. 343/2015 Z.z. o verejnom obstarávaní a o zmene a doplnení niektorých zákonov).

Tento doklad(vyplnená oceňovacia tabuľka) budevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

**3)Návrh Rámcovej dohody** (navrhovateľ predkladá vyplnenú **Prílohu č. 4** tejto Výzvy).

Vyhlasovateľ súťaže v Prílohe č. 4 uvádza obchodno-zmluvné podmienky vo forme návrhu Rámcovej dohody. Rámcová dohoda bude uzavretá podľa § 409 a nasl. zákona č. 513/1991 Zb. (Obchodný zákonník v znení neskorších predpisov).

Navrhovateľ vypracuje a predkladá tento návrh Rámcovej dohody, potvrdený štatutárnym orgánom navrhovateľa v súlade s dokladom o oprávnení podnikať, resp. osobou oprávnenou navrhovateľom konať v mene navrhovateľa. Obchodno-zmluvné podmienky a ustanovenia, ktoré vyhlasovateľ uvádza v návrhu Rámcovej dohody, sú záväzné a navrhovateľ je povinný ich použiť vo svojom predkladanom návrhu Rámcovej dohody, pričom nie je povolené ich meniť.

V závere návrhu Rámcovej dohody je uvedený zoznam príloh ku Rámcovej dohode. Nakoľko číslovanie a obsah **Prílohy č. 1** Rámcovej dohody je totožný s číslovaním a obsahom Prílohy č. 1 tejto Výzvy je postačujúce, aby navrhovateľ predkladal túto **Prílohu č. 1** vo svojom návrhu do súťaže iba v jednom vyhotovení, t.j. nie duplicitne. Predkladá ju teda ako Prílohu č. 1 návrhu Rámcovej dohody (súčasť návrhu Rámcovej dohody).

Upozornenie: vzhľadom k tomu, že vyhlasovateľ súťaže bude vyhodnocovať každú podskupinu olejov samostatne a v rámci každej podskupiny určí jedného úspešného navrhovateľa, vyhlasovateľ súťaže si vyhradzuje právo na základe výsledku tejto súťaže vyzvať úspešných navrhovateľov na úpravu predmetu Rámcovej dohody, ktorá bude s nimi uzavretá a to podľa toho, v akej podskupine olejov boli títo navrhovatelia vyhodnotení ako úspešní (t.j. ak napr. navrhovateľ predložil svoj návrh na všetky podskupiny olejov a na základe výsledku vyhodnotenia bol vyhodnotený ako úspešný navrhovateľ napr. len pri dvoch podskupinách olejov, tak s týmto navrhovateľom bude uzavretá Rámcová dohoda iba na tieto dve podskupiny olejov).

**4)Čestné vyhlásenie** (navrhovateľ predkladá vyplnenú **Prílohu č. 5** tejto Výzvy). V tomto čestnom vyhlásení navrhovateľ vyhlasuje, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov).

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

Tento doklad nemusí predkladať subjekt/navrhovateľ, ktorý je zapísaný v Zozname hospodárskych subjektov, ktorý vedie Úrad pre verejné obstarávanie (v Slovenskej republike) a to v prípade, ak zo zápisu v Zozname hospodárskych subjektov vyplýva, že tento subjekt má splnenie podmienky účasti podľa § 32 ods. 1 písm. f) vyššie cit. zákona platne zapísané v tomto zozname. Uvedené overí vyhlasovateľ súťaže náhľadom do Zoznamu hospodárskych subjektov.

**5)Doklad o oprávnení dodávať tovar**, ktorý je predmetom tejto súťaže. Z tohto dokladu musí vyplývať, že navrhovateľ je oprávnený dodávať tovar, ktorý je predmetom tejto súťaže. Týmto dokladom môže byť výpis z obchodného alebo živnostenského registra prípadne ekvivalentného registra v štáte sídla navrhovateľa. Vyžaduje sa predloženie aktuálne platného dokladu v originálnom vyhotovení resp. jeho úradne overená kópia (ak sa jedná o doklad vyhotovený v cudzom jazyku, uplatní sa postup podľa bodu IV. tejto výzvy).

Tento doklad nemusí predkladať subjekt/navrhovateľ, ktorý je zapísaný v Zozname hospodárskych subjektov, ktorý vedie Úrad pre verejné obstarávanie (v Slovenskej republike) a to v prípade, ak zo zápisu v Zozname hospodárskych subjektov vyplýva, že tento subjekt má splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov platne zapísané v tomto zozname. Uvedené overí vyhlasovateľ súťaže náhľadom do Zoznamu hospodárskych subjektov.

Tento doklad nemusí predkladať subjekt/navrhovateľ so sídlom v Slovenskej republike, nakoľko skutočnosti týkajúce sa oprávnenia dodávať tovar, ktorý je predmetom tejto súťaže si vyhlasovateľ overí v príslušnom informačnom systéme verejnej správy (v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov; - zákon proti byrokracii).

**6)Zoznam dodávok tovaru –** Vyhlasovateľ súťaže požaduje od navrhovateľa predloženie zoznamu dodávok tovaru. Tento zoznam bude vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa a bude obsahovať údaje za predchádzajúce tri roky od vyhlásenia obchodnej verejnej súťaže na webovom sídle vyhlasovateľa - s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní (zákon NR SR č. 343/2015 Z. z.).

V tomto zozname dodávok tovaru musia byť uvedené dodávky motorových olejov a/alebo hydraulických olejov a/alebo prevodových olejov konkrétnym odberateľom. Hodnota týchto dodávok olejov uvedených v zozname dodávok tovaru musí byť súhrnne spolu za predchádzajúce tri roky od vyhlásenia obchodnej verejnej súťaže na webovom sídle vyhlasovateľa alebo za obdobie, za ktoré je dostupné, v hodnote minimálne 10 916,5000 EUR bez DPH. Toto platí v prípade, ak navrhovateľ ponúka v súťaži všetky oleje, ktoré sú predmetom súťaže.

* Ak sa však zapojí do súťaže taký navrhovateľ, ktorý ponúka v súťaži napr. iba motorový olej, predloží zoznam dodávok tovaru za predchádzajúce tri roky od vyhlásenia obchodnej verejnej súťaže na webovom sídle vyhlasovateľa alebo za obdobie, za ktoré je dostupné. Hodnota týchto dodávok olejov uvedených v zozname dodávok tovaru musí byť súhrnne spolu minimálne v hodnote predpokladanej hodnoty časti predmetu súťaže – t.j. v hodnote obstarávaných motorových olejov, čo v prípade tohto oleja v podskupinách 1a, 1b, a 1c predstavuje hodnotu 7 691,5000 EUR bez DPH.
* Ak sa však zapojí do súťaže taký navrhovateľ, ktorý ponúka v súťaži napr. iba hydraulický olej, predloží zoznam dodávok tovaru za predchádzajúce tri roky od vyhlásenia obchodnej verejnej súťaže na webovom sídle vyhlasovateľa alebo za obdobie, za ktoré je dostupné. Hodnota týchto dodávok olejov uvedených v zozname dodávok tovaru musí byť súhrnne spolu minimálne v hodnote predpokladanej hodnoty časti predmetu súťaže – t.j. v hodnote obstarávaného hydraulického oleja, čo v prípade tohto oleja v podskupine 2a, predstavuje hodnotu 236,0000 EUR bez DPH.
* Ak sa však zapojí do súťaže taký navrhovateľ, ktorý ponúka v súťaži napr. iba prevodový olej, predloží zoznam dodávok tovaru za predchádzajúce tri roky od vyhlásenia obchodnej verejnej súťaže na webovom sídle vyhlasovateľa alebo za obdobie, za ktoré je dostupné. Hodnota týchto dodávok olejov uvedených v zozname dodávok tovaru musí byť súhrnne spolu minimálne v hodnote predpokladanej hodnoty časti predmetu súťaže – t.j. v hodnote obstarávaných prevodových olejov, čo v prípade tohto oleja v podskupinách 2b, a 2c predstavuje hodnotu 2 989,0000 EUR bez DPH.

*Upozornenie:*

*Vyhlasovateľ umožňuje navrhovateľom v Zozname dodávok tovaru zoznam rôzne kombinácie olejov naprieč všetkými podskupinami, pričom v zozname dodávok predloží zoznam dodávok tovaru za predchádzajúce tri roky od vyhlásenia obchodnej verejnej súťaže na webovom sídle vyhlasovateľa alebo za obdobie, za ktoré je dostupné. Hodnota týchto dodávok olejov vo vybraných kombináciách podskupín, ktoré navrhovateľ uvedie v Zozname dodávok tovaru, musí byť súhrnne spolu minimálne v hodnote predpokladanej hodnoty predmetu súťaže podľa bodu II. výzvy Vymedzenie predmetu požadovaného záväzku - predmet súťaže, tých podskupín spolu, na ktoré podáva navrhovateľ návrh.*

Vyhlasovateľ súťaže dáva k dispozícii formulár - zoznam dodávok tovaru ako samostatnú **Prílohu č. 7**. Z predloženého zoznamu dodávok tovaru musí jednoznačne vyplývať: kto bol odberateľom konkrétnej dodávky tovaru (identifikačné údaje subjektu – názov, adresa sídla odberateľa, prípadne aj jeho IČO), aký bol predmet dodávky tovaru (motorový a/alebo hydraulický olej), v akej cene v EUR bez DPH bola dodávka, mesiac a rok, kedy bola dodávka tovaru dodaná odberateľovi. V tabuľke je potrebné tiež uviesť meno, priezvisko a e-mailovú adresu kontaktnej osoby odberateľa, u ktorej si môže vyhlasovateľ súťaže v prípade potreby overiť poskytnuté údaje uvádzané navrhovateľom.

**7)Čestné vyhlásenie navrhovateľa o oboznámení sa s podmienkami obchodnej verejnej súťaže -** Vyhlasovateľ dáva k dispozícii **Prílohu č. 6** Čestné vyhlásenie navrhovateľa o oboznámení sa s podmienkami obchodnej verejnej súťaže. S obsahom tejto prílohy sa navrhovateľ oboznámi a tento dokument vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa predloží ako súčasť dokumentácie svojho návrhu predkladaného do súťaže.

**8)Technický list tovaru** – navrhovateľ vo svojom návrhu predloží kópiu (technický alebo materiálový alebo produktový list) každého oleja, ktorý ponúka v predmetnej súťaži. Nevyžaduje sa originál ani úradne overená fotokópia originálneho dokladu. Doklad bude vyhotovený v štátnom (slovenskom) jazyku. Akceptovaný je aj doklad vyhotovený v českom jazyku. Doklad vyhotovený v cudzom jazyku predloží navrhovateľ v tomto cudzom jazyku a zároveň k nemu predloží úradný preklad dokladu do slovenského, prípadne do českého jazyka.

*Upozornenie: v prípade úspešnosti navrhovateľ technické/materiálové/produktové listy predkladá k podskupinám olejov, u ktorých bol vyhodnotený ako úspešný* *a predkladá ich v listinnej forme iba pri prvej dodávke. Pri opakovaných dodávkach predávajúci (úspešný uchádzač) priloží požadovaný list iba v prípade, ak došlo k zmene parametrov, uvedených v opise.*

*Nebude sa vyžadovať originál ani úradne overená fotokópia originálneho dokladu. Doklad bude vyhotovený v štátnom (slovenskom) jazyku. Akceptovaný bude aj doklad vyhotovený v českom jazyku. Doklad vyhotovený v cudzom jazyku predloží predávajúci (úspešný uchádzač) v tomto cudzom jazyku a zároveň k nemu predloží úradný preklad dokladu do slovenského, prípadne do českého jazyka.*

**9) Čestné vyhlásenie -** Vyhlasovateľ dáva k dispozícii **Prílohu č. 8.** S obsahom tejto prílohy sa navrhovateľ oboznámi a tento dokument vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa predloží ako súčasť dokumentácie svojho návrhu predkladaného do súťaže.

--------------------------------------------------------------------------------------------------

**Informácia k zábezpeke:** v tejto súťaži sa od navrhovateľov nevyžaduje zloženie zábezpeky.

**Doplňujúce informácie:**

Do vyhodnotenia na základe hodnotiaceho kritéria budú zaradené iba tie návrhy, ktoré obsahujú všetky požadované doklady a informácie uvedené v bode IV. Obsah návrhu.

**V. Jazyk a komunikácia**

Návrh Rámcovej dohody a tiež ostatné dokumenty predložené do súťaže musia byť vyhotovené v štátnom jazyku, t.j. v slovenskom jazyku. Navrhovatelia so sídlom mimo územia Slovenskej republiky predložia dokumenty v pôvodnom jazyku ako aj ich úradný slovenský preklad. Výnimka platí pre dokumenty písané v českom jazyku.Tieto sú plne akceptované. Rovnako akceptovaný je aj úradný preklad dokumentov z pôvodného jazyka do českého jazyka.

**Forma komunikácie a spôsob výmeny informácií:**

- vysvetľovanie informácií uvedených vo Výzve a týkajúcich sa predmetu súťaže: e-mailom na adresu: viera.blanarova@dpmz.sk

- vysvetľovanie informácií uvedených v dokumentoch navrhovateľa (ak bude relevantné): e-mailom;

- doručenie informácie o výsledku vyhodnotenia súťaže na adresu navrhovateľov: e-mailom a listinne poštou na adresy všetkých navrhovateľov;

- oznámenie  o nezaradení návrhu do vyhodnotenia : : e-mailom na adresu navrhovateľa;

- oznámenie o posunutí lehôt v súťaži: e-mailom;

- komunikácia v ostatných veciach: písomná a to e-mailom a/alebo listinnou formou.

**VI. Kritériá vyhodnotenia návrhov predložených do súťaže**

Vyhlasovateľ bude vyhodnocovať návrhy predložené navrhovateľmi do súťaže na základe najnižšej ceny v EUR.

Vyhlasovateľ bude vyhodnocovať každú podskupinu olejov samostatne a v rámci vyhodnotenia určí za každú podskupinu olejov jedného úspešného navrhovateľa, ktorý sa umiestnil na prvom mieste v poradí, nakoľko predložil na danú podskupinu olejov najnižšiu cenu a s ktorým bude na predmetnú podskupinu olejov uzavretá Rámcová dohoda.

Návrhy predložené do súťaže sa zoradia v rámci každej podskupiny olejov podľa výšky navrhnutej ceny za predpokladané odobraté množstvo oleja za 12 mesiacov a to od najnižšej ceny po najvyššiu cenu. Úspešným navrhovateľom (t.j. navrhovateľom na prvom mieste v poradí) za príslušnú podskupinu olejov sa stane ten navrhovateľ, ktorý uviedol vo svojom návrhu v porovnaní s ostatnými návrhmi najnižšiu cenu v EUR za predmetnú podskupinu olejov, t.j. najnižšiu cenu za predpokladané odobraté množstvo oleja za 12 mesiacov.

O výsledku vyhodnotenia návrhov predložených do súťaže budú všetci navrhovatelia e-mailom informovaní a to bezodkladne po ukončení vyhodnotenia návrhov.

**Pokyny k stanoveniu a uvádzaniu ceny:**

Cena za predmet súťaže musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

V prípade, že by bol Predávajúci (t.j. navrhovateľ) z členských štátov Európskej únie uvedie sa (v návrhu Rámcovej dohody Článku 4., bod 7. posledná veta), že Predávajúci je platiteľom dane z pridanej hodnoty (DPH).

Navrhovateľ uvádza ceny v dokumentoch návrhu zaokrúhlené na dve desatinné miesta.

*Poznámka:*

*Zmeny v predloženom návrhu po uplynutí lehoty na predkladanie návrhov nie sú možné, pokiaľ sa nejedná o odstránenie zrejmých chýb v písaní a počítaní (§ 53 zákona č. 343/2015 Z.z. o verejnom obstarávaní a o zmene a doplnení niektorých zákonov).*

**Použitie elektronickej aukcie: nie**

**VII. Spôsob a miesto podávania návrhov**

Doklady do súťaže sa predkladajú iba v listinnej forme, vyhotovené podľa pokynov/požiadaviek vyhlasovateľa, ktoré sú uvedené v bode IV. (Obsah návrhu).

Návrh do súťaže **v listinnej forme navrhovateľ doručí na adresu vyhlasovateľa súťaže v bode I. Výzvy (poštou, kuriérom, alebo osobným doručením na podateľňu vyhlasovateľa v pracovných dňoch pondelok – piatok, od 08:00 do 14:00 hod.);** Pri doručovaní návrhov doporučene prostredníctvom Slovenskej pošty vyhlasovateľ určí dátum doručenia podľa elektronického výpisu z pošty „Oznámenie o dodaní zásielok.“

**VIII. Lehota na predkladanie návrhov**

**do 8.7.2020 (vrátane tohto dňa)**

Návrhy predložené po lehote na predkladanie návrhov nebude možné zahrnúť do obchodnej verejnej súťaže. Predložené návrhy nemožno odvolať po uplynutí lehoty na predkladanie návrhov.

**IX. Vyhodnotenie návrhov predložených do súťaže**

Po uplynutí lehoty na predkladanie návrhov do súťaže vyhlasovateľ doručené návrhy vyhodnotí, či navrhovateľ splnil podmienky/požiadavky stanovené vyhlasovateľom na predmet súťaže a či navrhovateľ predložil všetky doklady požadované vyhlasovateľom vo Výzve. V prípade, že navrhovateľ splnil všetky stanovené podmienky/požiadavky vo Výzve a predložil všetky požadované doklady, bude jeho navrhnutá cena za konkrétnu podskupinu olejov vyhodnocovaná na základe hodnotiaceho kritéria (bližšie viď bod VI. tejto Výzvy). Ak počas vyhodnotenia návrhov bude relevantné, vyhlasovateľ súťaže požiada navrhovateľa o vysvetlenie návrhu a určí primeranú lehotu na doručenie vysvetlenia.

Vyhlasovateľ bezodkladne po vyhodnotení návrhov najneskôr do 20.7.2020 oznámi informáciu o výsledku vyhodnotenia každému navrhovateľovi, ktorý predložil návrh do súťaže a informáciu o výsledku vyhodnotenia zverejní na svojom webovom sídle pri konkrétnej obchodnej verejnej súťaži.

Vyhlasovateľ súťaže predpokladá uzavretie Kúpnej zmluvy s úspešným navrhovateľom do 31.07.2020.

**X.   Obhliadka miesta dodania predmetu súťaže**

Vyhlasovateľ súťaže nerealizuje obhliadku miesta dodania predmetu súťaže.

**XI. Lehota na vysvetľovanie informácií vo Výzve**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v lehote do 29.6.2020 e-mailom na adresu viera.blanarová@dpmz.sk

Odpoveď bude doručená e-mailom najneskôr do 1.7.2020 (vrátane tohto dňa). Otázka a odpoveď a tiež prípadné zmeny a doplnenia Výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže pri predmetnej súťaži.

**XII. Vyhradené práva vyhlasovateľa obchodnej verejnej súťaže**

1**)** Zmeniť podmienky obchodnej verejnej súťaže alebo túto súťaž zrušiť v akejkoľvek fáze/etape od jej vyhlásenia po uzavretie Rámcovej dohody s úspešným navrhovateľom a to aj bez uvedenia dôvodu.

2) Zrušiť obchodnú verejnú súťaž, ak ani jeden návrh nezodpovedá súťažným podmienkam.

3) Zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

4) Neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú.

5) V prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy (ak je stanovená), o čom písomne (e-mailom) upovedomí vyhlasovateľa v lehote na uzavretie zmluvy, vyzve vyhlasovateľ na uzavretie zmluvného vzťahu navrhovateľa, ktorého návrh bol vyhodnotený ako druhý v poradí.

*Upozornenie:*

* Navrhovatelia momentom predloženia svojho návrhu vyhlasovateľovi súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže, resp. nezaradiť jeho návrh do vyhodnotenia na základe hodnotiaceho kritéria.
* Navrhovatelia nemajú nárok na náhradu nákladov spojených s účasťou v súťaži.

**XIII. Zoznam príloh**

**Zoznam príloh:**

Príloha č. 1: Tabuľka: Motorové,  hydraulické a prevodové oleje (Príloha č. 1 k Rámcovej dohode)

Príloha č. 2: Tabuľka: Oceňovacia tabuľka (Príloha č. 2 pre účely vyhodnotenia súťaže)

Príloha č. 3: Identifikačné údaje navrhovateľa

Príloha č. 4: Obchodno-zmluvné podmienky (návrh Rámcovej dohody)

Príloha č. 5: Čestné vyhlásenie

Príloha č. 6: Čestné vyhlásenie navrhovateľa o oboznámení sa s podmienkami obchodnej verejnej súťaže

Príloha č. 7: Zoznam dodávok tovaru

Príloha č. 8: Čestné vyhlásenie

Výzvu vypracovala: Mgr. Viera Blanárová, odd. verejného obstarávania

V Žiline, 9.6.2020

Technický opis predmetu súťaže schválil: Ing. Henrich Varecha, PhD., technický námestník

V Žiline, 16.6..2020

Výzvu schválil: Ing. Peter Ďurkovský, vedúci odd. verejného obstarávania

V Žiline, 16.6.2020

Zverejnenie schválil: Ing. Ján Barienčík, PhD., konateľ a riaditeľ

V Žiline, 17.6.2020

**Zverejnenie Výzvy na webovom sídle vyhlasovateľa súťaže:** **V Žiline, 17.6.2020**